2.pielikums Jūrmalas domes

2022.gada 5.maija nolikumam Nr.39

(protokols Nr.9, 11.punkts)

**LĪGUMS PAR LĪDZFINANSĒJUMA PIEŠĶIRŠANU**

|  |  |
| --- | --- |
| Jūrmalā | Līguma datums ir pēdējā pievienotā elektroniskā paraksta un laika zīmoga datums |

**Jūrmalas valstspilsētas administrācija,** reģ. Nr. 90000056357 (turpmāk – Līdzfinansētājs), kuras vārdā, pamatojoties uz Jūrmalas domes 2021.gada 16.decembra saistošo noteikumu Nr.49 „Jūrmalas valstspilsētas pašvaldības nolikums” 26.1.apakšpunktu, rīkojas Jūrmalas valstspilsētas pašvaldības izpilddirektors \_\_\_\_\_\_\_\_\_, no vienas puses un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** reģ. Nr. \_\_\_\_\_\_\_\_\_\_\_ (turpmāk - Finansējuma saņēmējs), tās \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ personā, kurš rīkojas uz statūtu pamata, no otras puses, turpmāk katrs atsevišķi vai abi kopā saukti Puse/-es,

pamatojoties uz likuma „Par pašvaldībām” 15. panta pirmās daļas 5. punktu, Eiropas Komisijas Regulas (ES) Nr. 651/2014 (2014. gada 17. jūnijs), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (turpmāk - Komisijas regula Nr.651/2014) 53.pantu, Jūrmalas valstspilsētas pašvaldības 20\_\_. gada \_\_\_\_\_\_\_\_\_\_\_\_ saistošajiem noteikumiem Nr. \_\_ „Par Jūrmalas valstspilsētas pašvaldības 20\_\_. gada budžetu” un Līdzfinansētāja projektu konkursa „Radošuma un kultūras izpausmju daudzveidības veicināšana Jūrmalā” (turpmāk – Konkurss) komisijas lēmumu (\_\_.\_\_.20\_\_. protokols Nr. \_\_\_), noslēdz šādu līgumu (turpmāk - Līgums):

1. **LĪGUMA PRIEKŠMETS**

Līdzfinansētājs līdzfinansē Finansējuma saņēmēja projektu \_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – projekts), kas tiks īstenots no 20\_\_. gada \_\_. \_\_\_\_\_\_\_\_\_\_\_\_ līdz 20\_\_. gada \_\_. \_\_\_\_\_\_\_\_\_\_\_\_, saskaņā ar Līgumu, Konkursam iesniegto projekta aprakstu un ieņēmumu un izdevumu tāmi (pielikums; turpmāk – izdevumu tāme), kas ir neatņemamas Līguma sastāvdaļas.

1. **LĪDZFINANSĒJUMS UN TĀ PIEŠĶIRŠANAS KĀRTĪBA**
	1. Projekta kopējās izmaksas ir \_\_\_\_\_\_\_ *euro* (\_\_\_\_\_\_\_\_\_\_\_\_\_\_\_\_\_\_\_\_\_\_ *euro*, \_\_\_\_centi), no kurām Līdzfinansētāja līdzfinansējums nepārsniedz \_\_\_\_\_\_ *euro* (\_\_\_\_\_\_\_\_\_\_\_\_\_\_\_\_*euro*, \_\_\_\_centus).
	2. Pēc Līguma 3.1.15. apakšpunktā minēto dokumentu apstiprināšanas 15 (piecpadsmit) darba dienu laikā no Finansējuma saņēmēja rēķina saņemšanas, pamatojoties uz abu Pušu parakstītu projekta īstenošanas atskaiti, Līdzfinansētājs samaksā Finansējuma saņēmējam līdzfinansējumu uz Līgumā norādīto Finansējuma saņēmēja bankas kontu, nepārsniedzot līdzfinansējuma summu \_\_\_\_\_\_\_ *euro* (\_\_\_\_\_\_\_\_\_\_\_\_\_\_\_\_\_\_\_\_\_\_ *euro*, \_\_\_\_centi), bet ne vairāk kā ir apstiprināts projekta īstenošanas atskaitē (Konkursa nolikuma 8. pielikums).
	3. Finansējuma saņēmējs rēķinu var sagatavot elektroniski, ievērojot normatīvajos aktos noteiktās prasības. Elektroniski sagatavots rēķins uzskatāms par saistošu Līdzfinansētājam, ja tas satur atsauci uz Līgumu un norādi, ka tas sagatavots elektroniski un derīgs bez paraksta. Finansējuma saņēmējs elektroniski sagatavoto rēķinu nosūta Līdzfinansētājam uz e-pasta adresi pasts@jurmala.lv vai oficiālo elektronisko adresi. Finansējuma saņēmējs rēķinu var uzskatīt par saņemtu pēc Līdzfinansētāja apstiprinājuma saņemšanas.
	4. Līdzfinansētājam ir tiesības pieprasīt Finansējuma saņēmējam atgriezt izmaksāto līdzfinansējuma summu vai tā daļu, un Finansējuma saņēmējam ir pienākums 20 (divdesmit) darba dienu laikā no Līdzfinansētāja pretenzijas nosūtīšanas dienas atmaksāt Līdzfinansētājam summu neattiecināmo izmaksu apmērā, ja:
		1. līdzfinansējums ir piešķirts uz nepatiesu vai nepilnīgu datu pamata;
		2. Finansējuma saņēmējs nepienācīgi pilda Līguma noteikumus;
		3. Līdzfinansētāja līdzfinansētajām projekta izdevumu tāmes pozīcijām ir saņemts dubults finansējums;
		4. Līdzfinansētājs, pārbaudot iesniegtos izdevumus attaisnojuma dokumentus, ir konstatējis krāpniecības pazīmes;
		5. Līdzfinansētājs konstatē, ka Finansējuma saņēmēja atskaitēs sniegtais saņemtā atbalsta izlietojums nav attiecināms projekta izdevumu tāmē noteiktajām aktivitātēm;
		6. iesniegtajiem dokumentiem trūkst normatīvajos aktos noteiktā juridiskā spēka.
	5. Ja izdevumu tāmes kopsumma samazinās vai palielinās izdevumu tāmē paredzētie ieņēmumi, tajā skaitā Nolikuma 4.punktā pieļaujama peļņa, tad proporcionāli tiek samazināts Līdzfinansētāja līdzfinansējums, turpretī, ja izdevumu tāmes kopsumma pieaug, tad Līdzfinansētāja līdzfinansējuma apmērs paliek nemainīgs.
	6. Visus projekta īstenošanas laikā konstatētos neattiecināmos izdevumus vai sadārdzinājuma izmaksas Finansējuma saņēmējs sedz no saviem līdzekļiem.
2. **PUŠU SAISTĪBAS**
	1. Finansējuma saņēmējs apņemas:
		1. kvalitatīvi un noteiktajā laikā īstenot projektu atbilstoši Konkursam iesniegtajam projekta aprakstam un izdevumu tāmei (pielikums);
		2. atbildēt par Publisko iepirkumu likuma 7.panta pirmās daļas un Ministru kabineta 2017.gada 28.februāra noteikumu Nr.104 “Noteikumi par iepirkuma procedūru un tās piemērošanas kārtību pasūtītāja finansētiem projektiem” ievērošanu;
		3. īstenojot projektu, ievērot tā atbilstību Latvijas Republikas spēkā esošajiem normatīvajiem aktiem un Līdzfinansētāja prasībām;
		4. nodrošināt Jūrmalas valstspilsētas nosaukuma un logotipa iekļaušanu projekta publicitātes un pašreklāmas materiālos, līdz \_\_\_\_\_\_\_\_\_\_\_\_\_\_\_\_ iesniedzot Līdzfinansētājam to plānus un vizualizācijas, informāciju nosūtot uz e-pasta adresēm: marketings@jurmala.lv un kulturas\_nodala@jurmala.lv;
		5. nodrošināt Līguma izpildi ar nepieciešamajiem resursiem;
		6. ne vēlāk kā 12 mēnešu laikā no Līguma noslēgšanas dienas izlietot līdzfinansējumu tikai projekta īstenošanai atbilstoši abu Pušu apstiprinātajai izdevumu tāmei (pielikums);
		7. nodrošināt priekšfinansējumu līdzfinansējuma summas apmērā;
		8. projekta īstenošanai nodrošināt atsevišķu norēķinu kontu bankā, uz kuru tiek pārskaitīti visi ar projekta īstenošanu saistītie līdzekļi (t.sk. priekšfinansējums un visi projekta ieņēmumi (finanšu līdzekļi) no Līguma noslēgšanas brīža, kā arī visi ieņēmumi (finanšu līdzekļi), kurus Līdzfinansētājs saņēmis pirms Līguma noslēgšanas un tie ir saistīti ar projekta īstenošanu), un ar projekta īstenošanu saistītos finanšu darījumus veikt tikai bezskaidras naudas norēķinu veidā, kas ir pamatoti ar ieņēmumus un izdevumus pamatojošiem dokumentiem atbilstoši Latvijas Republikas normatīvo aktu prasībām; visā ar Līgumu un projekta īstenošanu saistītajā dokumentācijā, t.sk. darījumu un maksājumu dokumentos, norādīt Līdzfinansētāja Līgumam piešķirto numuru (pretējā gadījumā šīs izmaksas tiks uzskatītas par neattiecināmām);
		9. nodrošināt, ka visas izdevumu tāmē noteiktās izmaksas ir apmaksātas un pakalpojumi ir sniegti Līguma darbības termiņā, ir uzskaitītas Finansējuma saņēmēja grāmatvedības uzskaitē, ir identificējamas, nodalītas no pārējām izmaksām un pārbaudāmas, un tās apliecina attiecīgu attaisnojuma dokumentu oriģināli;
		10. nodrošināt Līdzfinansētāja pārstāvim iespēju veikt projekta aktivitāšu norišu pārbaudi uz vietas projekta īstenošanas laikā; pēc Līdzfinansētāja pieprasījuma trīs darba dienu laikā rakstveidā vai mutiski sniegt informāciju par projekta sagatavošanas un realizācijas gaitu, kā arī nekavējoties informēt par šķēršļiem, kas varētu ietekmēt projekta kvalitāti vai izpildi atbilstoši Līguma noteikumiem;
		11. pēc Līdzfinansētāja pieprasījuma 10 (desmit) dienu laikā uzrādīt un/vai iesniegt visus projekta ietvaros veikto izmaksu pamatojošos dokumentus, tai skaitā dokumentu oriģinālus un projekta īstenošanai nodrošinātā norēķinu konta izdruku;
		12. nodrošināt projekta darbību un aktivitāšu pamatojošu dokumentu oriģinālu saglabāšanu visā projektā īstenošanas laikā un 5 (piecus) gadus pēc projekta īstenošanas beigām;
		13. nodrošināt visus nodokļu maksājumus, kas saistīti ar projekta finansējuma saņemšanu un izlietošanu; kā arī nodrošināt Valsts ieņēmumu dienesta administrēto nodokļu parādu un valsts sociālās apdrošināšanas obligāto iemaksu parādu, kas kopsummā pārsniedz 150 *euro* (viens simts piecdesmit *euro*), neesamību gan Līguma slēgšanas brīdī, gan visā Līguma darbības laikā;
		14. kompensēt zaudējumus, kas Līdzfinansētājam radušies Finansējuma saņēmēja vai viņa iesaistītās trešās personas vainas vai neuzmanības dēļ 10 (desmit) darba dienu laikā no pretenzijas nosūtīšanas dienas;
		15. Līdz \_\_\_\_\_\_\_\_\_\_\_\_\_\_\_ iesniegt Jūrmalas valstspilsētas administrācijas Apmeklētāju apkalpošanas centrā (Jomas ielā 1/5, Jūrmalā) vai ar drošu elektronisku parakstu uz pasts@jurmala.lv šādus dokumentus ar norādi “Projektu konkursa *Radošuma un kultūras izpausmju daudzveidības veicināšana Jūrmalā* atskaite”:
			1. projekta īstenošanas atskaiti (Konkursa nolikuma 8. un 8.1.pielikums) divus eksemplārus (ja tiek sniegts papīra formātā);
			2. Līguma izdevumu tāmei atbilstošu visu izmaksu apliecinošu dokumentu (līgumu, darbu nodošanas-pieņemšanas aktu, rēķinu, pavadzīmju u.tml.) apliecinātas kopijas;
			3. projekta īstenošanas norēķinu konta bankas apstiprinātu izdruku.
		16. nodrošināt, ka, veicot izdevumu tāmē norādītos maksājumus no Līdzfinansētāja saņemtā līdzfinansējuma summas citiem pievienotās vērtības nodokļa (turpmāk – PVN) maksātājiem, šo citu PVN maksātāju rēķinos norādīto summu Finansējuma saņēmējs neieturēs kā priekšnodokli.
	2. Finansējuma saņēmējam nav tiesības Līdzfinansētāja līdzfinansējumu noguldīt depozītā.
	3. Līguma darbības termiņā radušās izmaksas (saskaņā ar Līguma pielikumu) uzskatāmas par atbilstoši izlietotām pie līdzfinansējuma apmēra aprēķināšanas atbilstoši Finansējuma saņēmēja sniegtajam pārskatam, ja tās veiktas atbilstoši normatīvo aktu un Līguma prasībām.
	4. Līdzfinansētāja saistības:
		1. veikt Līgumā paredzētos maksājumus, ja ir izpildītas Līgumā minētās Finansējuma saņēmēja saistības;
		2. Darba grupa Līguma 3.1.15.apakšpunktā minētos dokumentus 20 (divdesmit) darba dienu laikā pārbauda un iesniedz Vērtēšanas komisijai, kas pieņem lēmumu par to atbilstību Līguma nosacījumiem. Ja dokumenti atbilst Līguma nosacījumiem, Vērtēšanas komisija iesniedz projekta īstenošanas atskaiti apstiprināšanai pašvaldības izpilddirektoram un piecu darba dienu laikā informē par pieņemto lēmumu Finansējuma saņēmēju.
	5. Ja nav iespējams pārliecināties par Finansējuma saņēmēja uzņemto saistību izpildi saskaņā ar Līgumu, Līdzfinansētājam ir tiesības rakstiski pieprasīt, lai Finansējuma saņēmējs piecu darba dienu laikā iesniedz papildu informāciju projekta īstenošanas atskaites pārbaudei. Šādā gadījumā Līguma 3.4.2.apakšpunktā noteiktais termiņš tiek pagarināts par pieprasītās papildu informācijas sniegšanai un papildu informācijas izvērtēšanai nepieciešamo laiku, kas nepārsniedz 15 (piecpadsmit) darba dienas.
	6. Ja Līdzfinansētājs projekta īstenošanas gaitā konstatē neatbilstību Līguma noteikumiem, Līdzfinansētājs sastāda aktu, ar ko trīs darba dienu laikā iepazīstina Finansējuma saņēmēju. Pēc Finansējuma saņēmēja rakstveida paskaidrojuma saņemšanas Līdzfinansētājs lemj par piešķirtā līdzfinansējuma samazināšanu.
	7. Ja ir pārkāptas Komisijas regulas Nr.651/2014 prasības, finansējuma saņēmējam ir pienākums atmaksāt Domei visu projekta ietvaros nelikumīgi saņemto pašvaldības līdzfinansējumu, kas piešķirts saskaņā ar Regulu Nr.651/2014, kopā ar procentiem, ko publicē Eiropas Komisija saskaņā ar Komisijas 2004. gada 21. aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam līdz tā atgūšanas dienai, ievērojot Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai, 11.pantā noteikto procentu likmes piemērošanas metodi.
	8. Līdzfinansētājam ir tiesības:
		1. veikt Finansējuma saņēmēja darbību un aktivitāšu norises un ar projekta īstenošanu saistīto dokumentu, tai skaitā pieprasīt projekta īstenošanai nodrošinātā norēķinu konta izdrukas, pārbaudes visā projekta īstenošanas laikā un piecus gadus pēc projekta īstenošanas beigām;
		2. lai izslēgtu PVN iekļaušanu priekšnodoklī, veikt projekta ietvaros Līdzfinansētāja līdzfinansēto un ar PVN apliekamo aktivitāšu izlases veida dokumentu pārbaudes, nosūtot informācijas pieprasījumu par veiktajiem darījumiem Valsts ieņēmumu dienestam.
3. **PUŠU ATBILDĪBA UN STRĪDU RISINĀŠANA**
	1. Par līgumsaistību neizpildi vai nepilnīgu izpildi Puses ir atbildīgas saskaņā ar spēkā esošajiem normatīvajiem aktiem un Līguma noteikumiem.
	2. Ja Finansējuma saņēmējs nepienācīgi pilda Līgumā paredzētās saistības, Līdzfinansētājam ir tiesības aprēķināt Finansējuma saņēmējam līgumsodu 0,5 % (nulle komats piecu procentu) apmērā no Līguma 2.2. apakšpunktā noteiktās līdzfinansējuma summas par katru pārkāpuma dienu, bet ne vairāk kā 10 % (desmit procentus) no Līguma 2.2. apakšpunktā noteiktās līdzfinansējuma summas, ko Līdzfinansētājs ir tiesīgs arī ieturēt, veicot norēķinus.
	3. Līgumsoda samaksa neatbrīvo Puses no saistību pienācīgas izpildes.
	4. Puses apņemas neizpaust trešajām personām informāciju, kas saistīta ar Līgumu un ko tās saņēmušas Līguma izpildes laikā no otras Puses, izņemot gadījumus, kad informācijas izpaušanu pieprasa piemērojamie normatīvie akti.
	5. Līguma ietvaros saņemtos fizisko personu datus Finansējuma saņēmējs izmanto un uzglabā tikai saskaņā ar fizisko personu datu aizsardzību regulējošo normatīvo aktu prasībām un no Līguma izrietošo saistību pienācīgai izpildei, kā arī nodrošina, ka Finansējuma saņēmēja darbinieki, kuri ir iesaistīti personas datu apstrādē, ir apņēmušies ievērot fizisko personu datu aizsardzību regulējošo normatīvo aktu prasības, pildot amata pienākumus un arī pēc darba tiesisko attiecību izbeigšanas. Finansējuma saņēmējs apņemas informēt Līdzfinansētāju par jebkuru trešo personu pieprasījumu izsniegt personas datus, kā arī neizsniegt tos bez saskaņošanas ar Līdzfinansētāju, un pēc projekta īstenošanas beigām iznīcināt dokumentus, kas satur fizisko personu datus, atbilstoši normatīvo aktu prasībām.
	6. Visus ar Līgumu saistītos strīdus un domstarpības Puses risina savstarpēju pārrunu ceļā. Ja nav panākta vienošanās pārrunu ceļā, strīdus jautājumi tiek izskatīti saskaņā ar Latvijas Republikā spēkā esošajiem normatīvajiem aktiem.
4. **LĪGUMA DARBĪBAS LAIKS, GROZĪŠANAS UN IZBEIGŠANAS KĀRTĪBA**
	1. Līgums stājas spēkā pēc pēdējā droša elektroniskā paraksta un laika zīmoga pievienošanas un ir spēkā līdz Pušu saistību izpildei vai tā izbeigšanai Līgumā noteiktajā kārtībā.
	2. Līgumu var grozīt vai izbeigt pirms tajā noteikto saistību izpildes, Pusēm vienojoties rakstveidā, saskaņā ar Līgumu un Latvijas Republikā spēkā esošajiem normatīvajiem aktiem.
	3. Neviena no Pusēm neatbild par Līgumā noteikto saistību neizpildīšanu, ja tas noticis
	nepārvaramas varas rezultātā, piemēram, dabas katastrofas, sociālie konflikti, kā arī jaunu normatīvo aktu ieviešana, kas aizliedz Līgumā paredzēto darbību.
	4. Katra no Pusēm trīs dienu laikā informē otru Pusi par augstāk minētās
	nepārvaramas varas iestāšanos. Puses savstarpēji vienojas par Līgumā noteikto termiņu pagarināšanu vai Līguma izbeigšanu.
	5. Līdzfinansētājam ir tiesības vienpusēji izbeigt Līgumu pirms tajā noteikto saistību izpildes, nosūtot paziņojumu un norādot izbeigšanas datumu:
		1. Jūrmalas valstspilsētas pašvaldības budžeta neizpildes gadījumā, iepriekš par to brīdinot Finansējuma saņēmēju;
		2. ja Finansējuma saņēmējam pasludināts maksātnespējas process, tā darbība ir apturēta vai tas ir pakļauts līdzīga rakstura situācijai;
		3. ja Finansējuma saņēmējs nepienācīgi pilda savas Līgumā noteiktās saistības un pēc Līdzfinansētāja brīdinājuma saņemšanas nav novērsis konstatēto Līgumā noteikto saistību neizpildi vai turpina tās nepildīt. Šādā gadījumā Finansējuma saņēmējs atlīdzina Līdzfinansētājam visus tiešos un netiešos zaudējumus, kā arī maksā līgumsodu 10 % (desmit procentu) apmērā no Līguma 2.2. apakšpunktā minētās līdzfinansējuma summas 10 (desmit) darba dienu laikā pēc attiecīga paziņojuma saņemšanas.
5. **CITI NOTEIKUMI**
	1. Ja kāds no Līguma noteikumiem zaudē spēku, tad tas neietekmē citus Līguma noteikumus.
	2. Ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējiem.
	3. Puses apņemas trīs darba dienu laikā no izmaiņu veikšanas brīža paziņot otrai Pusei par izmaiņām rekvizītos.
	4. Visi paziņojumi un pretenzijas, kas saistītas ar Līguma izpildi, ir iesniedzamas rakstveidā otrai Pusei Līgumā norādītajā adresē, un tās ir uzskatāmas par saņemtām:
		1. ja tās izsūtītas ar ierakstītu pasta sūtījumu, tad septītajā darba dienā pēc nosūtīšanas dienas;
		2. ja tās nodotas personīgi rokās pret parakstu, tad dienā, kad tās nogādātas saņēmēja adresē.
		3. ja tās nosūtītas uz e-pasta adresi pasts@jurmala.lv un parakstītas ar drošu elektronisku parakstu, tad dienā, kad tās saņemtas e-pasta adresē.
	5. Puses nozīmē kontaktpersonas, kuras veic savstarpēju sadarbības koordinēšanu Līguma un projekta īstenošanas laikā:
		1. Līdzfinansētāja kontaktpersona: \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_, e-pasts \_\_\_\_\_\_\_\_\_\_;
		2. Finansējuma saņēmēja kontaktpersona: \_\_\_\_\_\_\_\_\_\_, tālr. \_\_\_\_\_\_\_\_\_\_, e-pasts \_\_\_\_\_\_\_\_\_\_.
	6. Līgums ir sagatavots latviešu valodā elektroniska dokumenta veidā uz \_\_\_ (\_\_\_\_) lapām un pielikuma, parakstīts elektroniski ar drošu elektronisko parakstu.
	7. Līgumam kā neatņemamas sastāvdaļas pievienoti šāds pielikums:

Pielikums – Līdzfinansējuma izdevumu tāme uz \_\_ (\_\_\_\_\_\_\_) lapām.

**7. PUŠU REKVIZĪTI**

|  |  |
| --- | --- |
| **Līdzfinansētājs**Jūrmalas valstspilsētas administrācijaNod. maks. reģ. Nr. 90000056357Jomas ielā Nr. 1/5, Jūrmalā, LV-2015Konta Nr. LV84PARX0002484572001Akciju sabiedrība „Citadele banka”Kods PARXLV22(paraksts\*) | **Finansējuma saņēmējs**NosaukumsReģ. Nr. AdreseKonta Nr. :KodsTālr.(paraksts\*) |

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU